**З А П О В Е Д**



На основание чл. 16, ал. 2, чл. 19, ал. 1 от Закона за държавната собственост, във връзка с чл. 13, ал. 5 , чл. 41, чл. 43 и чл. 44 Правилника за прилагане на Закона за държавната собственост и на основание Решение на пленума на ВСС по т.2 от протокол № 25/03.08.2017г., с което се упълномощават административните ръководители на органите на съдебната власт да организират и провеждат процедури за отдаване под наем на обекти със стопанско предназначение в съдебните сгради, с цел създаване на по-благоприятна среда за работа на магистратите и служителите на Върховния административен съд, обслужване на посетителите в сградата на съда, както и възможност за реализиране на приход от отдаване под наем на част от имот - публична държавнасобственост

НАРЕЖДАМ:

I. Откривам процедура за провеждане на търг с тайно наддаване за отдаване **под наем на** **част от недвижим имот** - публична държавна собственост, находящ се в сутеренния етаж на административната сграда на Върховния административен съд, в гр. София, бул.” Александър Стамболийски” № 18, представляващ: **„Стол-ресторант”, с обща полезна площ 298,71 кв.м. състоящ се от :**

1. Зала- ресторант 127,012 кв.м.

в т.ч. облечен асансьор,заемащ част от зала-ресторант(-) 17,2 кв.м.

2. VIP салон – 26,79 кв.м.

3.Санитарни помещения за посетители и офис – 20,66 кв.м.

4. Коридор към VIP салон – 12,25 кв.м.

5. Гардеробно – 5,39 кв.м.

6. Работни помещения – кухня,подготвителни – миячно,вътрешни коридори, помещение за рязане и подготвяне на продукти,складови помещения, хладилни камери -113,567 кв.м.

7. Помощно помещение от кухня към VIP салон/склад/ -10,24 кв.м.

Обектът е развит в търговско отношение, капацитетът му е около сто места. Има самостоятелен вход от към ул. ”Лавеле” и вътрешен вход от партерния етаж на сградата на съда.

**1.Предназначение на имота.**

**Имотът е** предназначен за организиране на обедно столово хранене на съдиите, прокурорите и служителите на ВАС, ВКП и ВП, а през останалото време заведението да работи като клуб-ресторант.

2. Срок за отдаване под наем на обекта: 3 (три) години, считано от датата на сключване на договора за отдаване под наем.

**3. Специални изисквания към участниците:**

До участие в търга се допуска всяко лице, регистрирано по Търговския закон, което отговаря на условията на търга, посочени в настоящата заповед.

**3.1**. Кандидатът е длъжен да представи концепция, в която да посочи своята визия за организацията на работа на стол-ресторанта, в т.ч. работа в условията на възникнала или възникваща извънредна епидемична обствановка, качеството на предлаганите продукти и ястия, примерно обедно меню - лист с предлаганите ястия, поемане на ангажимент за категоризация на обекта, персонал и квалификация на персонала, който ще работи в обекта, поддържане на хигиената в ползваните помещения, инвестиции за обновяване и ремонти на обекта.

**3.2.** Кандидатът да представи преференциална програма за обслужване на съдиите, прокурорите и служителите на ВАС, ВКП и ВП, които ще се обслужват в ресторанта.

*Минимални изисквания :*

**3.2.1.**Ползване на залата за обяд и вечеря с предимство от съдиите, прокурорите и служителите на съда;

**3.2.2** Минимална отстъпка от 10 % от цената, която съдиите, прокурорите и съдебните служители от ВАС, ВКП и ВП ще ползват при консумация в клуб-ресторанта;

Кандидатът да посочи отстъпка от цената, която предлага на съдиите, прокурорите и съдебните служители от ВАС, ВКП и ВП при консумация в клуб- ресторанта ;

**3.2.3.** Отстъпки за провеждане на служебни и семейни тържества от съдиите, прокурорите и съдебните служители от ВАС, ВКП и ВП;

**3.2.4.** Изготвяне на разнообразно обедно меню, съобразено със сезони и празници, в което винаги да има постни ястия, както и предварително обявяване на менюто за деня по начип, подробно посочен в условията за участие.

**3.2.5.** Кандидатът да посочи работното време на обекта.

Кандидатът да посочи времевата рамка, в която ще обслужва на обяд съдиите, прокурорите и съдебните служители от ВАС, ВКП и ВП;

**3.3.** Кандидатът е длъжен да представи доказателства за икономическо и финансово състояние - заверено копие от годишния финансов отчет на кандидата за предходните три години, с допълнителна разшифровка на приходите от дейността му за същия период. Оформени съгласно Закона за счетоводството със съответната заверка, от които да е видно,че кандидатът да е упражнявал дейност предходните три години, съобразно предмета на търга.

**3.4.** Кандидатът е длъжен да представи три референции от клиенти или партньори за добри практики в сферата на общественото хранене .

**3.5.** Кандидатът, определен за наемател е длъжен да освободи обекта (след изтичане на срока на договора за наем или прекратяването му) и да го предаде на наемодателя в същото състояние, в което е бил приет. За приемането и предаването на обекта в началото и в края на договора за наем се съставя двустранен протокол, в който се описва състоянието му.

4. Начална тръжна цена В размер на едномесечна наемна вноска **4 709,00 (четири хиляди седемстотин и девет) лева без ДДС** и **5 650,80** **(пет хиляди шестотин и петдесет лева, и 080 стотинки) лева с ДДС**. Наемната вноска е изчислена с Оценителен доклад от 04.04.2025 год. от лицензиран оценител, на база маркетингово проучване на цените за отдаване под наем и/или сключен наем на търговски обекти със същия предмет от държавни структури и от частни лица. В наемната цена не са включени консумативни разходи за електроенергия, топлоенергия , вода и други разходи за данъци и такси по ЗМДТ.

5. Начин на плащане на наемната цена и изисквания за обезпечения по изпълнение на договора:

- в тридневен срок след връчването на влязлата в сила заповед за избор на наемател, наемателят внася **гаранционна вноска** в размер на удвоена месечна наемна цена, предложена от него, по сметка на, която обезпечава изпълнението на договора;

- **наемната цена** се заплаща за всеки месец до 10-то число на текущия месец по сметка на **Върховния административен съд** **IBAN BG 54 IORT 8094 3300 3005 00, В1С: IORTBGSF, при Инвестбанк АД**

- консумативните разходи за ел. eнергия, вода, отопление и други свързани с ползването на имота се определят ежемесечно на база показанията на контролно измервателните уреди и споразумителен протокол и се заплащат от наемателя **по транзитната сметка на Върховния административен съд: BG 62 BNBG 9661 3100 1780 01, В1С: BNBGBGSD** при БНБ или в брой в касата на ВАС

**6. Депозит за участие в търга:** Парична вноска в размер на **565 (петстотин шестдесет и пет) лева** и се внася по сметка на Върховния административен съд: **BG 54 IORT 8094 3300 3005 00, В1С: IORTBGSF,** **при Инвестбанк АД**,най-късно до изтичане на срока за подаване на заявленията.

**II. Заявления за участие в търга** се подават в „Регистратура” – стая 1а, партер в сградата на ВАС.

**Срокът за подаване на заявленията е до 16.00 часа на 04.07.2025 година.**

**III. Огледи на обекта** могат да се извършват, считано от деня, следващ датата на публикуване на обявата за търга след предварително съгласуване на времето за извършване на огледа на тел. 02/9404333 с отдел УСИ на ВАС.

**IV. Търгът ще се проведе** **на 08.07.2025 год., в 11,00 часа**, в сградата на Върховния административен съд – съдебна зала № 3 – трети етаж.

Регистрацията на участниците се извършва в часа на откриване на търга от председателя на комисията**.**

Участниците в търга или техни упълномощени представители с нотариално заверено пълномощно могат да присъстват и при отварянето и разглеждането на ценовите предложения от комисията.

Търгът се провежда по реда на глава V от Правилника за прилагане на Закона за държавната собственост.

**V.** **Определям състав на комисията**  по провеждане на търга:

**Председател:**

**Тодор Петков** – съдия във ВАС;

**Членове:**

1. Валентина Христова – юрисконсулт при ВАС;

2. Валентина Михайлова - счетоводител в отдел „ФСД“ на ВАС;

**Резервни членове:**

1. Боряна Истаткова – главен счетоводител на ВАС;
2. Александър Вачков – началник отдел „ УСИ“ на ВАС.

**VI.** Комисията проверява редовността на подадените документи, след което разглежда, оценява и класира ценовите предложения на допуснатите кандидати.

Резултатите от търга да бъдат констатирани от комисията по провеждане на търга с протокол, изготвен в два екземпляра – един за Върховния административен съд и един за Висшия съдебен съвет.

**VII. Утвърждавам** тръжната документация за провеждане на търг с тайно наддаване за отдаване под наем на част от недвижим имот - публична държавна собственост, представляваща: препис от настоящата заповед, условия за участие в търга, проект на договор за наем, заявление за участие, информация за кандидата, декларации: за оглед, приемане клаузите на договора, за липса на конфликт на интереси, липса на свързаност,съгласно чл.19а от ЗДС, декларация- информация за предоставяне на лични данни във връзка с участие в търга, определение за първоначалната наемна цена по чл. 41 от ЗДС.

**VIII.** Условията на търга, определени в настоящата Заповед да се публикуват в два национални ежедневника и на официалната страница на Върховния административен съд. Извлечение от настоящата заповед, с изключение на състава на комисията, да се обяви в тридневен срок от издаването й на видно място в сградата на ВАС в гр. София и на интернет страницата на съда-секция „Конкурси“.

Настоящата заповед да се доведе до знанието на заинтересованите лица за сведение и изпълнение.



|  |
| --- |
| **ГЕОРГИ ЧОЛАКОВ**  **И.Ф. ПРЕДСЕДАТЕЛ НА**  **ВЪРХОВНИЯ АДМИНИСТРАТИВЕН СЪД**  **Съгласно решение по т. 15.2. от**  **протокол № 42 от 12 ноември 2024 год.** |